   اسلام آباد (ويب ڊيسڪ) پاڪستان ٽيلي ڪميونيڪيشن اٿارٽي يوٽيوب کان هڪ ڀيرو ٻيهر غير اخلاقي، فحش ۽ چڙ ڏياريندڙ مواد بلاڪ ڪرڻ جو مطالبو ڪري ڇڏيو. پي ٽي اي يوٽيوب کي چيو آهي ته اهي غير قانوني ۽ نقصان پهچائيندڙ آن لائن مواد هٽائڻ لاءِ اسان جي درخواستن تي بنا دير عمل لاءِ مواد جي مانيٽرنگ ۽ ماڊريشن لاءِ طريقي ڪار واضح ڪن. پاڪستان ٽيلي ڪميونيڪيشن اٿارٽي جي اختيارين موجب پي ٽي اي پاڪستان جي ڊجيٽل مارڪيٽ ۾ مقامي قانونن، معاشرتي قدرن ۽ يوٽيوب جي پنهنجي معيارن موجب ترقي لاءِ يوٽيوب کي سهولتون فراهم ڪرڻ لاءِ پرعزم آهي.